cyanic-selkie/wikianc huggingface dataset:
Lumen gentium
Lumen gentium est constitutio dogmatica de Ecclesia Catholica, cui Concilium Vaticanum Secundum die 16 Novembris 1964 assensus est et postea a papa Paulo VI die 21 Novembris 1964 promulgata est.
Linguae Quechuae
Linguistica et Grammatica
Paene omnibus generibus Quechuae, accentus in syllabo paenultimo semper ponitur.
Rebus grammaticis, linguae Quechuae valde agglutinativae sunt. Sufficia nominum casus undeviginti et alias res monstrant; et sufficia verborum tempora quattuor monstrant. Alia sufficia derivativa verborum sunt quae significationem stirpis mutant; exempli gratia causativa, reflexiva, reciprocalia, et progressiva sufficia.
Georgius Le Rider
Georgius Le Rider (natus die 27 Ianuarii 1928 in Saint-Hernin praefecturae Finis Terrae; mortuus ad Givors die 3 Iulii 2014), alumnus Scholae Normalis Superioris, numismatista et bibliothecarius, fuit sodalis Scholae Athenarum Francicae ab anno 1955 et Instituti apud Berytum Francici ab anno 1958. Rexit Nummothecam Bibliothecae Nationalis Francicae ab anno 1961 1975 usque; fuit administer generalis eiusdem bibliothecae ab anno 1975 usque ad 1981. Ibi usum informationum computatralium incipi iussit, conservationem librorum favebat, armariorum annexorum iuxta Provins et Sablé aperiri imperavit. Postea fuit director Instituti Studiorum Anatolicorum Francici usque ad annum 1984.
Sacrosanctum Concilium
Sacrosanctum Concilium est constitutio de sacra liturgia cui Concilium Vaticanum Secundum assensum est. Die 4 Decembris 1963 a Paulo VI papa promulgata est.
Schistus Burgessensis
Schistus Burgessensis sive Anglice Burgess Shale, sedimentum apothecarium, est membrum formationis Stephenensis systematis Cambrii quae sub montibus Columbiae Britannicae latet. E schisto Burgessensi fossilia multa et varia stadii Wuliui periodi Cambriae mediae, mirabiliter conservata, effossa sunt.
Sedimentum a Carolo Walcott anno 1909 repertum est. Ipse species, quae sequuntur, e fossilibus schisti Burgessensis primus nominavit sed brevissime et imperfecte descripsit: Sidneyia inexpectans, Amiella ornata, Eldonia ludwigi, Louisella pedunculata, Mackenzia costalis, Amiskwia sagittiformis, Miskoia preciosa, Ayshaia pedunculata, Canadia spinosa, Selkirkia, Wiwaxia corrugata, Pollingeria grandis, Worthenella cambria, Ottoia prolifica, Banffia constricta, Pikaia gracilens, Oesia disiuncta, Opabinia regalis, Leanchoilia superlata, Yohoia tenuis, Bidentia difficilis, Naraoia compacta, Burgessia bella, Waptia fieldensis, Hymenocaris perfecta, Hurdia victoria, Tuzoia retifera, Odaraia alata, Fieldia lanceolata, Carnarvonia venosa, Marrella splendens, Mollisonia symmetrica, Mollisonia gracilis, Tontoia kwaguntensis, Molaria spinifera, Habelia optata, Emeraldella brocki. Species paucae iam antea descriptae in schisto Burgessensi recognoscuntur, videlicet Anomalocaris canadensis et Olenoides serratus ex aliis formationis Stephenensis partibus.
Experimentum Hershey-Chase
Experimentum Hershey-Chase est series experimentorum ab Alfredo Hershey et Martha Chase anno 1952 peractorum, quibus demonstraverunt geneticam materiam non e proteino sed ex acido desoxyribonucleico sive DNA constare.
Profectio experimenti
Anno 1917 prima reperta sunt vira bacteriorum. Felix d'Herelle enim, cum bacteria investigabat, organismum repperit qui bacteria valet necare. Quos organismos bacteriophagos appellavit, quippe qui bacteria comederent. Etsi intellexerit investigationem suam morborum opprimendorum auxilio fore, nequibat providere, quantum fecerit progressum in studiis geneticis: probavit enim (vel potius ad probandum profuit) acidum desoxyribonucleicum (DNA) geneticam omnium viventium esse materiam.
Experimentum Hershey-Chase
Anno 1952 Alfredus Hershey et Martha Chase ab exitu investigationis d'Herelle profecti, qua esset materia genetica bacteriophagus, diiudicare volebant. Experimentati sunt bacteriophago T2, viro cuius compages microscopio electronico nuper erat detecta. Sciebant enim phagos bacteriorum e proteino et acido desoxyribonucleico tantum esse compositos: exteriorem partem sive involucrum e proteino, interiorem autem ex DNA constare. Simulac phago infectum est bacterium, interior pars huius incipit a phago domitari, qui adhibet bacterium ad vira multiplicanda. Itaque Hershey et Chase, utrum DNA an proteinum imperio bacterii potitum sit, cognoscere volebant. Constat sulphur proteino contineri, cum DNA non contineat sulphur. Etiam constat paululum modo phosphori proteino contineri, cum DNA multum contineat phosphori. Compositione igitur inter se differunt proteinum et DNA. Qua compositionum differentia usi suum aggressi sunt experimentum. Duobus radioisotopiis usi sunt investigatris.
Altero experimento radioactivum bacteriophagis addiderunt sulphur, nempe sulphur-35 (sive 35S) investigatrum. Separatione facta perspexerunt investigatrum radioactivum in proteini involucris conspici sed bacteriis contagione phagorum infectis abesse. Quo demonstraverunt acidum desoxyribonucleicum (DNA) geneticam esse materiam bacteria inficientem.
Iulius Antonius Taschereau
Iulius Antonius Taschereau (Jules-Antoine Taschereau; natus anno 1801; mortuus 1874), philologus et recensor, fuit administer generalis Bibliothecae Nationalis Francicae ab anno 1858 usque ad 1874. Fuit et editor libri cuiusdam de rebus politicis Francicis annorum 1830-1838, titulo Revue rétrospective, quem sine nomine auctoris anno 1848 divulgavit.
Eleotris
Eleotris est genus plerumque marinorum familiae Eleotridarum piscium. Quattuor species comprehendit.
Leopoldus Augustus Warnkoenig
Leopoldus Augustus Warnkoenig (sermone theotisco hodierno scribitur Warnkönig), natione Germanus, natus die 1 Augusti 1794 in urbe Bruchsal et vita functus die 19 Augusti 1866 in urbe Stugardiae, fuit iurisconsultus et historicus iuris.
Eius cursus vitae
Post studia effecta in Universitate studiorum Heidelbergensi, docente famoso professore Antonio Thibaut, factus est ipse professor in Universitate Goettingensi. Perrexit deinde munus suum in Regno counito Belgico ut professor in Universitate Leodiensi anno 1817 et postea ab anno 1827 ad annum 1831 in Universitate publica Lovaniensi, deinde in Universitate Gandensi usque ad diem quo revertit in patriam suam anno 1836.
Etiam reputatur ut primus auctor et conditor scholae Belgicae de iure nationali Belgico, cuius de fontibus indagavit et quaesivit doctissime. Omnia opera sua conscripsit latine. Anno 1836 ivit Friburgum Brisgaviae qua in urbis universitate successit collegae suo Iohanni Francisco Michaeli Birnbaum qui ut ipse olim professor fuerat in Universitate publica Lovaniensi. Anno tandem 1844 reposuit onus professorale vel potius honorem.
Sherman Comitatus (Texia)
Sherman Comitatus  (Anglice:  Sherman County) est Texiae comitatus in Civitatibus Foederatis Americae 3186 incolarum (anno 2000). Comitatus, cuius caput est vicus Stratford, anno 1876 creatus est. In hoc comitatu quarta pars incolarum (accurate 27.4 %) oriunda e America Latina est et haud Anglice domu (25.8 %) loquitur.
Tapirus
Tapirus (binomen a Brünnich anno 1772 statutum) est solum genus vivum familiae Tapiridarum, in ordine perissodactylorum classis mammalium descriptum. Silvas Americae Australis et Asiae habitant.
Reges Ostrogothorum
Reges in bello contra Byzantinos
Ostrogoths Pueblo ostrogodo
Firmus (nomen)
Firmus est nomen Latinum, quod firma mente significat.
Nominis festus dies 9 Augusti est, Sancto Firmo dicatus.
Toshimitsu Motegi
Toshimitsu Motegi seu litteris Iaponicis 茂木 敏充 Motegi Toshimitsu (die 7 Octobris 1955 natus Ashikaga in urbe) est politicus Iaponiae.
Alumnus est universitatum Tokiensis et Harvardianae. Negotiator et diurnarius politicus operam dedit. Legatus est parlamento Iaponico ab anno 1993. Minister ab oeconomia a die 26 Decembris 2012 usque in Octobrem 2014 meruit, primo ministro Shinzō Abe. Deinde iuxta factionem liberalem democraticam laboravit, sed die 11 Septembris 2019 minister a rebus externis factus est, eodem primo ministro.
Eleotris sandwicensis
Eleotris sandwicensis (lingua Havaiana:Havaiane: oʻopu, ʻoau, ʻowau, hiʻu kole) est marinus familae Eleotridarum piscis, Havaiis endemicus.
Leonellus Giles
Leonellus Giles (1875 – 1958), legati et Sinologi Herberti Giles filius, fuit ipse Sinologus, curator librorum manu scriptorum apud Musaeum Britannicum, et interpres linguae Sinicae, qui multa opera exempli gratia Suncii Ars Belli de Sinico sermone in Anglicum reddidit.
Quod natura non dat Salmantica non praestat
Quod natura non dat Salmantica non praestat (Hispanice: Lo que la naturaleza no da Salamanca no lo presta) Universitatis Studii Salmanticensis proverbium est.
Al-Baqara
Versus Primi
بسم الله الرحمن الرحيم 1. الم 2. ذلك الكتاب لا ريب فيه هدى للمتقين 3. الذين يؤمنون بالغيب ويقيمون الصلوة ومما رزقنهم ينفقون
Quod natura non dat Salmantica non praestat
Iam saeculo XVI propter eminentiam professorum ea universitas famam habebat. Quod aliquis apud hanc institutionem studeret, non significabat bonum studentem esse, etsi haec una ex optimis universitatibus priore tempore esset, quia alumnis opus erat habilitatibus naturalibus.
Hydrodamalis
Hydrodamalis gigas (Zimmermann, 1780) est nuper exstincta sireniorum aquaticorum species, quae in maritimo Asiae litore in Mari Beringensi habitavit. Hoc animal repertum et descriptum est a Georgio Steller, qui cum Vito Bering illam oram anno 1741 explorabat.
Al-Baqara
Versus ultimi
285. لله ما في السموت و ما في الأرض، و إن تبدوا ما في أنفسكم أو تخفوه يحاسبكم به الله،فيغر لمن يشآء و يعذب من يشآء، و الله على كل شىء قدير 286. أمن الرسول بمآ أنزل إليه من ربه و المؤمنون، كل أمن بالله و ملئكته و كتبه و رسله لا نفرق بين أحد من رسله، و قالوا سمعنا و أطعنا، غفرانك ربنا و إليك المصير 287.
Franciscus Ozon
Franciscus Ozon (natus die 15 Novembris 1967 Lutetiae) est moderator cinematographicus et fabularum cinematographarum scriptor et factor Francicus. Ozon manifeste homophylophilus est.
Robertina Tunney
Robertina Tunney (nata die 19 Iunii 1972 Sicagi, Illinoesia, CFA) est actrix Americana, cuius familia oriunda e Hibernia est.
Elias Reclus
Elias Reclus (nomine primordiali Jean-Pierre Michel Reclus; natus die 16 Iunii 1827; mortuus die 11 Februarii 1904) fuit breviter administer generalis Bibliothecae Nationalis Francicae anno 1871 sub gubernio Communis Parisiorum.
Saturnus (deus)
Saturnus fuit antiquus deus Latinus, ab agricolis cultus quod sementi ac messi praeerat. Interpretatio Romana Saturnum eundem deum esse atque Cronum apud Graecos voluit. At vera origo huius dei fortasse Etrusca est : certe a plerisque idem deus putatur esse atque deus Etruscus cui nomen in iecinore Placentino  Satres legitur.
De syncretismo Graeco-romano.
Saturni effigies saepe falce agnoscitur qua utuntur qui metunt vel qui arbores putant, ut in denario anno 106 a.C.n. Romae percusso in quo videtur caput dei barbatum et laureatum cum falce pone cervicem. Nam antiqui Saturnum a satu vel satione dictum esse putabant, nomen eius cum verbo saturo etiam conjungebant, id est eo qui potavit cenavitque usque ad satietatem. Saturnalia feriae in eius honorem mense decembri per laetitiam licentiamque summam conviviis celebrabantur: tum potabatur quam plurimum ac cenabatur quam diutissime. Nam Saturnus opulentiae ex agricultura provenientis deus erat (secundum mythographos Ops ei uxor erat).
Cur Romani Saturnum eundem esse atque Graecum deum Cronum voluerint non liquet: nam Cronus, postquam genitoris Urani genitalia mutilavit, ipse pater Iovis, Iunonis, Neptuni, Plutonis Cereris Vestaeque. liberos quos ex Rhea uxore genuerat vorabat, ne a filio suo regno pelleretur sicuti vates cecinerant, donec tandem Iuppiter a matre cum sorore Iunone fraude servatus et in Creta educatus eum vicit ac fratres sororesque evomere coegit, Saturnus contra benignus erat ut qui Italos homines agriculturam docuerat: nisi fortasse ea de causa quod utrique dei a populis qui Graeciam et Italiam ante adventum indo-europaeorum incolebant sacrificiis humanis propitiabantur. Postquam vero Italici Graecique in eas regiones pervenerunt, suos deos, quorum Iuppiter princeps erat, in summum locum promoverunt. Ita fabula ad duas deorum aetates pertinet quorum priores a recentioribus invectisque loco pulsi sunt. Vel fortasse quia harpen, qua Cronos patrem Uranum mutilaverat et insigne dei Graeci fuit, Latini falso interpretati sunt tamquam instrumentum rusticum. Etenim secundum Dionysium Halicarnassensem mythi Graeci de Crono Romanis parum accepti erant.
Cum Ops, uxor eius, Terra mater esset, physici aliquot philosophi Saturnum Caelum esse voluerunt: omnium enim in terris viventium semina prima e caelo descendisse ac terram iis satam fuisse. Sed in mythologia Graeca Saturnus filius Caeli (Graece ), quem postea mutilavit et expulit, ac Terrae est.
Ian Kershaw
Ioannes Kershaw (natus in Oldham in Lancastriensi Comitatu Angliae die 29 Aprilis 1943) est historicus, cuius opus magnus de vita Adolfi Hitleri agit.
Saturnus (deus)
De Saturno rege necnon de aetate aurea
Deos tam diversos ut coniungerent Romani duas aetates distinxerunt novam fabulam fingendo quam Vergilius poeta in Aeneide explicavit: postquam Saturnus a filio suo Iove ex Olympo expulsus est, in Italiam nave venit ubi benigne a Iano rege acceptus tantis beneficiis sibi incolas obstrinxit ut Ianus Saturno partem regni concesserit. Nam feros agrestesque homines dispersos in silvis errantes, et vitam communem in civitate bene morata, et agri culturam, et navigationem et monetae usum docuit. Eius regnum in Italia aetas aurea fuit de qua Graecus poeta Hesiodus cecinerat. Iam Graeci hanc aetatem ὁ ἐπὶ Κρόνου βίος appellabant, hoc est vita in Croni aetate. Haec sunt Vergili verba:
Secundum Hesiodum, homines aurea aetate in pace beate vivebant omniaque communia habebant sine distinctione servorum aut dominorum. Domus autem eorum ianuas non habebant quod qui sint fures nesciebant, terra pecudesque ultro omnia ministrabant. Ab ea felicitate possidendi cupiditate homines degeneraverunt: inde enim bella inimicitiaeque rapinaeque terras invadere coeperunt. A regno tam prospero Italia nonnumquam a poetis "Saturnia tellus" vocata est; certe ut Ianiculum trans Tiberim a Iano dictum est sic mons quem postea Capitolium vocaverunt primo Saturnia arx appellata est quod ibi oppidum condiderat et primus in agro Romano regnaverat (Capitolium nominari coeptum est postquam regnante Tarquinio Superbo humanum caput in Iovis templi fundamentis inventum est). Unde Vergilius:
Postquam Saturnus in terris non iam comparuit, Ianus honores ei divinos necnon annuas ferias contulit ita ut non liqueat utrum Saturnus in terras deus descenderit an homo ob egregia beneficia post mortem inter deos relatus sit, sicuti postea Evander, Carmenta, Hercules, Romulus/Quirinus etc.: utrumque enim illis temporibus fiebat.
Saturnus Picum genuisse dicebatur, qui post eum rex Aboriginum factus est. Hoc modo una cum Iano  alterum e capitibus fiebat stemmatis quod per Latinum regem usque ad Romulum, conditorem urbis Romae, perducit.
De cultu Romano
Anno 497 a.C.n., Aulo Sempronio Atratino Marco Minucio consulibus, templum Saturno a viro consulari Postumo Cominio sub clivo a Foro ad Capitolium ducente dedicatum esse traditur, in quo loco iam antea ara illi deo, si fabulis credimus, ab ipso Hercule sacrata fuerat, non longe ab oppido ubi regnasse narrabatur. Secundum Varronem vero cultus Saturni a rege Sabino Tito Tatio Romam introductus est. In quo templo statua dei pedibus alligatis posita erat, ut videtur, ne abiret nec templum relinqueret. Postea mythographi e contrario interpretati sunt, tamquam Saturnus iussu Iovis catenatus esset ne regnum filii perturbaret. Illo anno feriae quoque mense decembri celebratae, Saturnalia dicta, et sacrificia annua ritu Graeco peracta simul instituta sunt. Etiamtunc Etrusci Romae praesentes fuisse a plerisque hodie creduntur, quamquam primi anni reipublicae liberae in annalibus ab anno 509 a.C.n. incipiunt. Quin etiam pars historicorum antiquorum fundamenta templi Saturni ultimo regi Tarquinio Superbo tribuebat.
Secundo bello Punico ineunte, tum cum in angustiis rerum Romani nova auxilia divina sibi quaerebant, Saturnalia renovata sunt : ferias Graecas "Cronia" dictas—quarum ritus fortasse anno 218 a.C.n. prodigiorum maximorum procurandorum causa Romam introducti sunt —sibi partim adsumpserunt. E quo tempore feriae maxime omnium populares remanserunt, quamdiu Imperium Romanum superfuit.
De Saturno et re nummaria
Templum Saturni in Foro Romano infimo clivo Capitolino situm, anno 497 a.C.n. dedicatum,aerarium populi Romani erat in quo pecunia publica, a quaestoribus auctore senatu procurata, custodiebatur necnon tabulae aeneae legum ac signa militaria ibi condebantur. Macrobius scripsit ideo pecuniam populi Romani in templo Saturni custodiri quod regno eius nullum furtum commissum esset. Inventor pecuniae signatae fuisse a nonnullis creditus est: nam vetustissimos asses qui ex parte caput bifrons Iani ex altera proram navis ostendebant a Iano in honorem Saturni percussos esse scriptores quarti et quinti saeculi (Macrobius, Servius, pseudo Aurelius Victor) crediderunt. Secundum eos navis ibi expressa non alia erat quam ea qua Saturnus in Italiam vectus erat. Sed hodie homines nummorum Romanorum antiquorum periti istos asses tertio demum saeculo ante Christum natum percussos fuisse arbitrantur et navem longam unam ex ea classe qua Romani imperium maritimum Carthaginiensibus vincendis obtinuerunt. In eadem serie monetali, ut caput Iani in asse, sic caput Saturni in semisse (dimidium assis valente) exprimebatur.
De Saturno in astrologia.
Apud Chaldaeos primum praecipui dei cum planetis coniuncti sunt : ita qui nunc planeta Saturnus vocatur Babyloniis erat planeta dei Ninurta. Etenim legi fata hominum posse in astrorum coniunctionibus arbitrabantur. Qui mos Graeciam ac mox Italiam penetravit. Vis planetae Saturni a Romanis inclemens credebatur, quia frigidus et longinquus planeta erat ac pigriter movebatur. Unde Propertius : necnon Lucanus Ut aliis deis qui simul stellae errantes vel planetae erant, Saturno dies hebdomadae dicatus est (fortasse iam tertio saeculo a.C.n.), quod etiamnunc in Celticis linguis quibusdam servatur necnon anglice: Satur-day = Saturni dies. Apud auctores antiquos "dies Saturni" plerumque nihil aliud est quam interpretatio Romana Sabbati Iudaeorum, qui dies religiosus erat.
Stephens Comitatus (Texia)
Stephens Comitatus  (Anglice:  Stephens County) est Texiae comitatus in Civitatibus Foederatis Americae  8674 incolarum (anno 2000). Comitatus, cuius caput est vicus Breckenridge, anno 1858 creatus est. In hoc comitatu septima pars incolarum (accurate 14.7 %) oriunda e America Latina est et haud Anglice domu (13.2 %) loquitur.
Sextus Aelius Catus
Pater eius Quintus Aelius Tubero iuris peritus fuit, frater Quintus Aelius Tubero, consul ordinarius anni 11 a.C.n.. Catus anno 4 ipse consulatum ordinarium ad 30 Iunii gessit, tum ei Gnaeus Sentius Saturninus successit. Anno incerto e Getarum finibus 50 000 hominum Moesorum dictorum citra Danuvium transtulit, incertum utrum proconsul Macedoniae an legatus Augusti pro praetore novae provinciae Moesiae tum fuerit. Postea Lucium Seium adoptavit, filium Lucii Seii Strabonis equitis. Ille nomen Lucii Aelii Seiani sumpsit et praefectus praetorio Tibero regnante factus est. Filia Aelia Paetina anno 28 Claudio imperatori nupsit, sed imperator post Seianum mortuum divortium fecit cum ea.
Fridericus Ebert (iunior)
Fridericus Ebert (natus 12 Septembris 1894 Bremae; mortuus 4 Decembris 1979 Berolini) vir publicus Theodiscus factionis primo SPD, deinde SED fuit.
Iuventus et munus
Ebert filius Friderici Ebert rerum politicarum periti SPD et postea praeses rei publicae erat. Post scholam finitam Ebert tirocinium typographici fecit. Ab anno 1915 ad 1918 miles primo bello mundano interfuit. Post bellum Ebert in actis diurnis socialibus democraticis laboravit.
Cursus honorum in re publica Vimariana
Ab anno 1927 Ebert decurio urbis Brandenburgi erat et ab anno 1928 ad 1933 legatus Dietae Imperii Germanici erat.
Inter dictaturam nazistarum
Anno 1933 Ebert a nazistis captus et aliquamdiu in castris carceralibus retentus est. Anno 1939/1940 iterum miles factus est et secundo bello mundano pugnavit. Ab anno 1940 in magistratu imperii editorum laboravit, cum a vigilibus clandestinis semper custodiretur.
Cursus post bellum et in RDG
Anno 1945 praeses SPD Brandenburgi factus est. Anno 1946, postquam SPD in Zona Sovietica cum KPD consociata est, Ebert inter rectores novae factionis SED electus est. Eodem anno praeses senatus terrae Brandenburgi electus est. Ab anno 1948 ad 1967 magister urbis Berolini orientalis erat, ab anno 1949 legatus Camerae Popularis erat, parlamenti novae conditae Rei publicae Democraticae Germanicae. Hic vicarius et postea praeses parlamenti erat. Ab anno 1960 sodalis, ab anno 1971 praeses vicarius Consilii Rei Publicae fuit.
Astrologia
Astrologia est ars quae informationem de rebus hominum et eorum circumiectorum ex siderum locis motibusque discere praetendit. Ex millennio secundo a.C.n. saltem exercetur, exorta ex rationibus calendricis quae commutationes temporum anni praedicebant circulosque caelestes signa communicationum divinarum arbitrabantur. Pariter ac augurium, quod animalibus loco stellarum utitur, genus divinationis videtur. Peritus huius traditionis astrologus dicitur.
Astrologi est spectare et ad punctum temporis, quo aliqua res vel homo natus est, et ad astrorum positiones aut praesentes aut futuras, ut ex eis iudicet aut temporis momentum idoneum seligat. Sunt alia artificia ad alios scopos conducentia, ut ad urbes condendas, proelia ineunda, negotiationes agendas, lites aut sequendas aut vitandas, matrimonia celebranda, sanitatem tuendam et multa alia. Hodie vero astrologi maxime de animis constitutis et de vita aptissime agenda versantur.
Usitatissima practicorum methodus consistit in erigendo et delineando horoscopio, quod caeli conspectum reddit, sicut illud dato loco dato tempore visum est. Cuius fundamentum est circulus signorum, in quo unicuique signo uncia circuli tributa est. In quem circulum planetarum positiones scribuntur non omissis sole et luna, quibus ut luminaribus magnis maior ceteris vis tribui moris est. Tum axes duae notantur, scilicet finitor linea transversa et medium coeli linea plus minus directa. Finitor et signum ascendens dicitur. Intra quadrantes iis axibus cardinalibus constitutas duodecim omnino ita dictae domus construuntur, quae licet impares sint, tamen quandam duodecim signorum similitudinem prae se ferunt.
Astrologia num scientia sit, peritorum minus interest, qui eam artem tantum dixerint.
Roma
Astrologia Romam penetravit, quod illa alia terra praesertim Graeciam vicit. Propositum, autem, certe non beningne excipiebatur eadem ac aliae philosophia. Astrologi vel expulsi sunt Roma anno 139 a.C.n. Utrum atrologi autem identidem aut reverterunt aut numquam discesserunt. Ex octove ad tredecim constitutiones expulsendi pronuntiebantur de morte Iulii Caesaris (44 a.C.n.) ad Marcum Aurelium (180 p.C.n.).
Domus regia Buckinghamensis
Hodie residentia officialis regni Britanniarum est.
Astrologia
Roma
Militia astrologia usa est, apud duces Gaium Marium et Lucium Cornelium Cinnam. Astrologia usurpata duci convalidando cum populo. Augustus suam genesem vulgavit et nummos gerentes suum lunae omen (Capricornum) cudit. Tiberius, qui erat successor Augusti, erat astrologus. Rhodi dum exsulavit astrologiam didicit. Magister Tiberii, qui nominabatur Thrasyllus, librum Pinax de astrologia scripsit. Igitur, putemus imperium Romanum astrologiam quidem complexum esse, sed dolum non toleravisse. Nam cum varii astrologi quendam obtinere requum narravissent, Tiberius ipse astrologos Roma expulit.
Romani imperatores quoque expulerunt astrologos ut astrologiam sibi coeceret. Nam astrologiam validum instrumentum abditae cognitionis petendae causa videbant. Astrologia autem numquam erat unicus aditus faciendorum gravium consiliorum, sicut in Babylonia.
De Claudio Ptolemaeo
Claudius Ptolemaeus hodierna hesperiae astrologiae pater videtur, cuius Tetrabiblos est gravissimus liber antiquus de astrologia. Quis adgnovit terram esse centrum caeli, sole, luna, aliisque astris circumeuntibus. Cum hypothesis eius confutata sit, astrologi locos et motus caeli theoria iam computant.
Edmundus Andros
Edmundus Andros (natus Londinii die 6 Decembris 1637; ibidem mortuus die 24 Februarii 1714) fuit Britannicus gubernator Novi Eboraci (1674–1681), Novae Angliae (1686–1689), Virginiae (1692–1697), Terrae Mariae (1693–1694), necnon Sarniae inter insulas Normannicas (1704–1706).
Astrologia
De Claudio Ptolemaeo
Etiam disciplinam planetarum et stellarum composuit. Item, omina zodiaci confecit. Liber omina zodiaci explicat. Quis mathematicas consecutiones saeculis, et gentibus non singulis hominibus, defixit. Aliud volumen Tetrabiblos locos et motus caeli afficientes tempestatem terrae confert.
Tandem, tertius liber astrologiam singulo cuidam homino explicat. Quisquam rogat quid suum omen declaret. Ptolemaeus suasit ut omen hominis defluat conceptu. Itaque, apud astrologum, hic dies formam lunae et motum astrorum definivit. Interim, cum dies conceptus sit valde difficilis definitu, dies ortus usurpata saepe. Apud opus huius astrologi, sol et Saturnus sunt patrii et luna et Venus sunt maternae. Quis defecit affirmare incessum aequinoctialis. Hoc erratum maximum uitium operis putatum est. Interim, etiam multis erratis, Tetrabiblos est valde concupiscibilis.
Medium aevum
Isidorus Hispalensis, theologus Hispanicus, inter Etymologias saeculo septimo arguit astronomiam motus caelorum recte describere, astrologiae autem esse binas partes, alia motus solis, lunae, et stellarum secundum rationes scientiae describente, aliaque vaticinationes theologice false faciente. Primus liber astrologicus in Europa prolatus erat Liber Planetis et Mundi Climatibus, qui inter annos 1010 et 1027 apparuit, auctore fortasse Gerbertus Aureliacense.
Portulaca oleracea
Portulāca oleracea est edulium plantarum florentium species familiae Portulacacearum, in India et Asia Meridiana endemicum, alibi et ab horticultoribus et a se ipsa satum; sed in multis regionibus, praecipue in Civitatibus Foederatis Americae, a cultoribus ut mala herba eruncatur. Inter omnia holera, maximam copiam habet acidorum omega-3.
Gaius Sentius Saturninus (consul 4)
Gaius Sentius Saturninus (nescimus, quando natus mortuusve sit) senator Romanus temporibus Augusti et Tiberii imperatorum erat. Pater eius Gaius Sentius Saturninus anno 19 a.C.n. consul ordinarius fuit, quem cum fratribus annis 10 ad usque 7 in Syriam secutus est. Anno 4 ipse eum magistratum ad 30 Iunii gessit. Tum frater minor Gnaeus Sentius Saturninus consul suffectus sucessit.
Portulaca oleracea
Alia nomina
Portulaca miro numero appellationum praestat.
Meda
Meda (alia nomina: Meta) (Italiane: Meda) est Urbs Italiae et municipium, circiter 23 200 incolarum, in Regione Langobardia et in Provincia Modiciensi et Brigantina situm. Urbani Medenses appellantur.
Portulaca oleracea
Alia nomina
Ipsum nomen portulaca, Latinitate classica adhibitum, multas variationes habet, e.g. porcācla (unde Italicum procacchia, Francogallicum porchaille), porclāca (Neapolitane porchiacca), porcilāca seu porcillāca (unde Italicum porcellana), portācula, et porcāstrum. Nomina ex porco incipientia congruunt cum nomine Graeco quod est χοιροβοτάνη.
Meda
Geographia
Municipium patet 14 km² et altitudo urbis est 196 m; in Brigantia (terra) situm.
Portulaca oleracea
Alia nomina
Nomen Graecum similiter variabile scriptum est, vel ἀνδράχλη vel ἀνδράχνη, quae Latine sonant andrachlē, andrachnē, et ex his etiam forma Latina andrāgō -inis f. Neograece etiam dicitur αντραχλίδα (andrachlis), σκλιμίτσα (sclimitsa), τρευλό (treulum), et γλυστιρίδα (glystris).
Meda
Praeclari cives
Metae olim vixerunt aut nati sunt et hodie vivunt multi illustres viri atque feminae, inter alios:
Portulaca oleracea
Alia nomina
Alia nomina sunt albūcium (sed id saepius pro asphodelo), amarantus (saepius pro herba Amarantus caudatus), ēlecebra. Secundum Marcellum Empiricum Burdigalensem, etiam alium Gallicum dicta est.
Nomen arcanum herbae a "Prophetis" datum est haema Areōs, id est "sanguis Martis."
Nomen Francogallicum pourpier de pulli pede provenit, sed Latinitate saltem classica haec appellatio aliam plantam significasse videtur
Usus antiquus
Aramaice dicitur פַּרְפְּחִינָא (Syriacis litteris ܦܪܦܚܝܢܐ) parppǝḥīnåˀ In scriptis Rabbinicis invenimus etiam רְגִילָה rǝghīlåh, et חֲלַגְלוֹג ḥălaghlōgh. Lingua Coptica ⲙⲉϩⲙⲟⲩϩⲉ mehmuhe dicitur, quod videtur repraesentare nomen hieroglyphicum mḫmḫ.t. In scriptis Copticis portulaca usum habet in rebus medicis. In litteris Hieroglyphicis mentionem portulacae invenimus in primo versu carminis erotici:
Fieri potest ut nomen Aegyptium herbae repentis snw sive sny.t etiam portulacae habet vim. Nam in Demotica Papyro Louvre 3229 3.27 super nomen snw scribitur glossa Graeca "...]ΡΟΧΛΟΥ" quae fortasse finem verbi andrachlae (licet perperam scriptum) nobis praestat. Alii, immo complures demotistae, quod nomen cum signo Aegyptio pro caelo (p.t) continet, legunt snwp.t, quod credunt "sinape" phonetice repraesentare. At nomen hieroglyphicum idem signum continere solet, quod omnes credunt ibi determinativum esse neque phoneticum.
Anna Lindh
Ylva Anna Maria Lindh (nata die 19 Iunii 1957 in Enskede apud Holmiaa – necata est die 11 Septembris 2003) politicorum perita Suecica. Socia Factionis socialis democraticae et intruductionem euronis pro fuit. Die 11 Septembris 2005, necata est a homine cum delirio.
Portulaca oleracea
Usus mediaevalis
Itali ex saeculo quinto decimo portulacam in sale et aceto condiebant, sed praeceptis paulo involutioribus:
Throckmorton Comitatus
Throckmorton Comitatus  (Anglice:  Throckmorton County) est Texiae comitatus in Civitatibus Foederatis Americae 1850 incolarum (anno 2000). Comitatus, cuius caput est vicus Throckmorton, anno 1858 creatus est. In hoc comitatu decima pars incolarum (accurate 9.4 %) oriunda e America Latina est et haud Anglice domu (6.9 %) loquitur.
Carolus Bernhardi
Carolus Christianus Sigismundus (Theod: Karl Christian Sigismund) Bernhardi (natus die 5 Octobris 1799 in vico Ottrau et mortuus 1 Augusti 1874 Cassalae) scriptor, bibliothecarius et vir politicus natione Germanicus erat.
Portulaca oleracea
Proverbia
Inter Graecos nostrae aetatis traditur portulaca volubilitatem, velocitatemque elocutionis homini conferre, qua de causa si quis nimis cito garrit, Graeci per iocum rogant "γλυστρίδα έφαγες;", nempe 'portulacam edisti?'
Carolus Bernhardi
Studiis perfectis theologicis et philologicis in Universitate Marpurgensi factus est anno 1826° bibliothecarius novae Universitatis publicae Lovaniensis qua in Academia etiam licuit ei studia perficere et augere.
Anno 1829 denuo rogatus est ut curator fieret bibliothecae regni Hassiae in urbe Casseliana.
Etiam fautor et particeps fuit seditionis nationalis quae anno 1830 flagravit in Hassia. Annis 1867 - 1870 legatus ad Dietam Foederatiois Germanicae Septemtrionalis erat.
Nonnulla ex eius scriptis
Alumni Universitatis Marburgensis
Aloisius Lilius
Aloisius Lilius (natus Ipsicri in Calabria circa annum 1510; mortuus Romae anno 1576) fuit medicus, astronomus, et philosophus Italicus. Cum opera Compendium novae rationis restituendi kalendarium et post mortem suam Christophorus Clavius fuerunt auctores calendarii Gregoriani, quod a Papa Gregorio XIII eponymo cum bulla Inter Gravissimas die 24 Februarii 1582 promulgatum est.
Swisher Comitatus
Swisher Comitatus  (Anglice:  Swisher County) est Texiae comitatus in Civitatibus Foederatis Americae 8378 incolarum (anno 2000). Comitatus, cuius caput est vicus Tulia, anno 1876 creatus est. In hoc comitatu terti pars incolarum (accurate 35.2 %) oriunda e America Latina est et quarta haud Anglice domu (27.4 %) loquitur.
Anna Linde
Anna Linde, praenominibus vulgaribus Ann Christin (Helsingoburgi nata die 4 Decembris 1961), sodalis factionis socialis democraticae, est politica Suecica.
Alumna est universitatis Holmiensis. Apud ministeria rerum internarum et iustitiae operam dedit. Primo ministro Stephano Löfven, ministra rerum Europaearum et commercialium die 25 Maii 2016, ministra collaborationis Nordicae die 21 Ianuarii 2019, denuo ministra rerum externarum die 10 Septembris eiusdem anni facta est.
Demetrius Magnes
Demetrius Magnes (Graece Δημήτριος ὁ Μάγνης) fuit grammaticus Graecus. Saeculo primo a.C.n. floruisse videtur. Liber eius De poetis et scriptoribus eiusdem nominis (Περὶ τῶν ὁμωνύμων ποιητῶν τε καὶ συγγραφέων) maxime notus erat, quo Diogenes Laertius necnon alii eruditi Graeci usi sunt. Etiam De urbibus eiusdem nominis (Περὶ συνωνύμων πόλεων) tractatum composuit.
Cicero librum Demetrii De concordia (Περὶ ὁμονοίας) memorat, quem Demetrius Attico et Ciceroni misit, sperans hunc librum ad Caesarem et Pompeium reconciliandos adiuturum esse.
Margarita Ryan
Margarita Ryan quae dicitur Meg (nata Margarita Maria Aemilia Anna Hyra die 19 Novembris 1961 in Fairfield, Connecticuta est actrix Americana.
Asteroides 8353 Megryan in eius honorem nominatus est.
Eleotris vomerodentata
Eleotris vomerodentata est piscis familiae Eleotridarum, in Madagascaria endemicus. Habitatio naturalis est flumina.
Sacramentum (California)
Sacramentum (Anglice et Hispanice Sacramento) est caput Californiae civitatis Civitatum Foederatarum ac sedes et maxima Comitatus Sacramenti urbs, quae apud Sacramentum et Americanum flumina coniuncta in Valle Sacramenti Californiae Septentrionalis patet. Numero incolarum, 524 943 anno 2020, urbs est sexta a maximis urbibus Californiensibus per numerum incolarum computatum et nonum a maximo capite in Civitatibus Foederatae. Sacramentum est sedes Legislaturae Californiensis et Gubernatoris Californiae, quam ob rem magnus patrocinii et institutorum cogitandi politicorum axis aestimandum est. Museum Capitolii Civitatis Californiensis ibi constitutum est.
Uvalde Comitatus
Uvalde Comitatus  (Anglice:  Uvalde County) est Texiae comitatus in Civitatibus Foederatis Americae 25.926 incolarum (anno 2000). Comitatus, cuius caput est vicus Uvalde, anno 1850 creatus est. In hoc comitatu maxima pars incolarum (accurate 65.0%) oriunda e America Latina est et haud Anglice domu (60 % %) loquitur.
Taylor Comitatus (Texia)
Taylor Comitatus  (Anglice:  Taylor County) est Texiae comitatus in Civitatibus Foederatis Americae 126.555 incolarum (anno 2000). Comitatus, cuius caput est vicus Abilene, anno 1858 creatus est. In hoc comitatu sexta pars incolarum (accurate 17.6 %) oriunda e America Latina est et septima haud Anglice domi (14.2 %) loquitur.
Bostrichthys zonatus
Bostrichthys zonatus est piscis familiae Eleotridarum, in Indonesia endemicus.
Lutjanidae
Lutjanidae sunt familia piscium praecipue marinorum, cuius aliqui in aestuariis habitant, et aquam dulcem intrant ad vescendum. Aliqui graviter sunt pro cibo hominum. Unus ex vulgatioribus est Lutjanus gibbus. Lutjanidae in tropicis subtropicisque omnium oceanorum regionibus habitant, altitudine ad 450 m. Ad circa 1 m longae crescunt. Plurimae crustaceis vescuntur, aliquae aliis piscibus, paucae planctone. Possunt in aquariis domesticis conservari. Circa centum Lutjanidarum species agnoscuntur, in fere sedecim genera divisae.
Gaudium et Spes
Gaudium et Spes est constitutio apostolica Ecclesiae catholicae de relatione inter humanitatem et societatem tractans, cui Concilium Vaticanum Secundum assensus est, quae postea a papa Paulo VI 8 Decembris 1965 Concilii postremo die promulgata est.
Res Novae Hungaricae anno 1956
Res novae Hungaricae anno 1956 fuit tumultus infelix exortus ab die 23 Octobris ad diem 4 Novembris anno 1956 contra regimen communisticum Hungariae et contra Unionem Sovieticam, quae hoc regimen sustinebat et inter has res novas in Hungariam irrupit.
Tyler Comitatus (Texia)
Tyler Comitatus  (Anglice:  Tyler County) est Texiae comitatus in Civitatibus Foederatis Americae 20.871 incolarum (anno 2000). Comitatus, cuius caput est urbicula Woodville, anno 1846 creatus est. In hoc comitatu minima pars incolarum (accurate 3.6 %) oriunda e America Latina est et haud Anglice domu (4.7 %) loquitur.
Ecclesiae Bisbonae
Ecce index ecclesiarum Bisbonae.
Iosephus Naudet
Iosephus Naudet (natus die 8 Decembris 1786 Lutetiae; ibidem mortuus die 13 Augusti 1878), rerum Romanarum antiquarum eruditus, fuit professor poëtices Latinae apud Collegium Franciae ab anno 1820 et inspector generalis instructionis publicae ab anno 1830. Postea fuit administer generalis Bibliothecae Nationalis Francicae ab anno 1840 usque ad 1858, socius Academiae Scientiarum Moralium et Politicarum, et secretarius perpetuus Academiae Inscriptionum et Litterarum Humaniorum ab anno 1852 usque ad 1860.
K2-18
K2-18, aliter EPIC 201912552, est pumilio rubra in constellatione Leone visa, magnitudinem apparentem +13,5 monstrans, temperatura superficiei 3503°, a nobis circiter 111 a.l.m. distans. A planetis superterrestriis circuitur, quorum unus, "K2-18b" nominatus, anno 2015 repertus, orbitam dierum 32.94 intra zonam habitabilem atmosphaeramque vaporem aquosum continentem habet. Planeta K2-18c, anno 2017 repertus, orbitam dierum 8.96 habet.
Casus
Casus, a verbo cadendo, potest esse:
Eleotris pellegrini
Eleotris pellegrini est piscis familiae Eleotridarum, in Madagascaria endemicus. Habitatio naturalis est aquae fluminum et aestuariorum. Detrimentum habitationis ei exstinctionem comminatur.
Carolus Lizzani
Carolus Lizzani (natus die 3 Aprilis 1922 Romae et mortuus die 5 Octobris 2013 Romae) fuit histrio, pellicularum historiarum scriptor et moderator cinematographicus Italicus.
Gilbertus Pontecorvo
Gilbertus Pontecorvo, qui dicitur Gillo (natus familia Iudaica die 19 Novembris 1919 in Pisis - mortuus est die 12 Octobris 2006 Romae) fuit moderator cinematographicus Italicus. Gilbertus frater physici Brunonis Pontecorvo et studiosi geneticae Guidonis Pontecorvo erat.
Montaillou
Montaillou, village occitan, de 1294 à 1324 est opus historicum ab erudito Francico Emmanuele Le Roy Ladurie scripto. Ibi patefacit mentes et res gestas virorum mulierumque oppidi Montis Alionis (Francogallice Montaillou), quos anno 1320 de re haeretica deprehensit Iacobus Fournier, episcopus Appamiarum et inquisitor, qui postea fuit papa Benedictus XII. Fons enim principalis huius operis fuit Registrum inquisitionis nuper Latine a Ioanne Duvernoy recensa. Montaillou primum divulgatus est Lutetiae anno 1975 a domo editoriali Gallimard.
Montserrat
Montserrat seu Mons Serratus est insula in Mari Caribaeo.
Die 3 Novembris 1493, Christophorus Columbus insulam investigavit et "Santam Mariam de Montserrat" appellavit.
Hodie insula est colonia Regni Britanniarum.
Nostra aetate
Nostra Aetate est declaratio de ecclesiae habitudine ad religiones non-christianas cui Concilium Vaticanum Secundum assensus est et die 28 Octobris 1965 promulgata. Pater huius declarationis fuit presbyter Ioannes Oesterreicher.
Factio nationalis liberalis (Romania)
Partidul Naţional Liberal (Latine Factio Nationalis Liberalis) factio politica est Romaniae, quae ad Europaeam Factionem Liberalem Democraticam ac Reformationis pertinet.
Historia
Condita anno 1875, Factio Nationalis Liberalis a Communista Regimine Dacoromaniae anno 1948 interdicta est, sed post Res Novas renovata est die 15 Ianuarii 1990. Anno 2003 Factio Alternativa Romaniae cum ea consociata est. Die 26 Iulii 2014 legati factionis decreverunt, ut PN-L cum PD-L nomine PNL coniungeretur. Quae decretum die 8 Octobris 2014 a iudicio Bucarestae probatum est. Nova factio unica anno 2017 perfecta erit, ut duces factionis Basilius Blaga (PD-L) et Alina Gorghiu (PN-L) dixerunt Die 30 Septembris 2016 autem Blaga ab officio praesidis factionis se recessit, quod ipse et factio eius corruptionis incusati sunt. .
Bostrichthys
Bostrichthys est genus piscium familiae Eleotridarum. Duas species hactenus descriptas comprehendit.
Factio nationalis liberalis (Romania)
Praesides
Adhuc post dictaturam Communisticam sublatam hi praesides factionis fuerunt:
Tetrabenazinum
Tetrabenazinum est medicamentum in malis motuum hyperkineticis tractandis, ut morbo Huntington et dystoniis atque dyskinesia tardiva.
Natura chemica
Tetrabenazinum est (IUPAC) (RR,SS)-1,3,4,6,7,11b-hexahydro-9,10-dimethoxy-3-(2-methylpropyl)-2H-benzo-[a]-chinolinum.
Massa molaris est 317.427 g/mol.
Pharmacodynamica
Tetrabenazinum receptoria dopamini obsidet inhibetque. Praeterea neurotransmissores monoaminergicos consumit.
Pharmacocinetica
Excretio est per imprimis urinas, minus per biles.
Effectus secundarii
Exempli (!) sunt :
Apostolicam Actuositatem
Apostolicam Actuositatem  est decretum de apostolatu laicorum cui Concilium Vaticanum Secundum assensus est et die 18 Novembris 1965 promulgatum.
Cimex foetidus
Cimex foetidus est quodvis nonnullorum insectorum quae, conturbata, acrem emittunt liquorem cui sunt compositiones cyanidi, rancidum amygdalorum odorem ferentes. Antennae saepe in quinque segmentis consistunt; unde nomen principalis familiae, Pentatomidarum. Corpora plerumque formam peltatam habent, et tegimentum alarum peltam appellatur. Vox cimicis foetidi, quamquam non scientifica, aliquando speciebus ad pentatomidas finitimis adhibetur, sicut Boiseam trivittatam et Eleodes sp.
Multi cimices foetidi scutatique habentur pestifera agriculturae insecta.
In Britannia et Hibernia adsunt triginta tres species cimicum peltatorum superfamiliae Pentatomoideorum, quorum triginta duae sunt indigenae et una habetur novissime naturalizata (Evans & Edmondson 2005); septendecim harum triginta duarum specierum sunt in familia Pentatomidarum.
Cimex foetidus Vietnamice appellatus bọ xít est pars artis coquinariae Vietnamicae.
Paulus Kohout
Paulus Kohout (vulgo Pavel Kohout, Pragae die 20 Iulii 1928 natus) est scriptor Austriacus et Bohemus.
Cohortes Rubrae
Cohortes Rubrae, Italiane Brigate Rosse, fuit turma tromocratica Italica quae inter alia praeclarum virum publicum Aldum Moro die 16 Martii 1978 deprehensit et die 9 Maii 1978 necavit.
Stratovarius
Stratovarius est grex musicus qui grave metallum et verberans metallum cantat. Grex praecipue inclaruerunt ob conlationem creationis musicae Power metal cum Helloween, Iron Maiden et Queen
Creatio et principium (ab 1983 usque ad 1988)
Stratovarius facti sunt in Downey in Helsinki anno 1983 a tympanatore Timo Tolkki et cantatore Timo Kotipelto.
Ad Gentes
Ad Gentes  est decretum de activitate missionali ecclesiae cui Concilium Vaticanum Secundum assensus est et die 7 Decembris 1965 promulgatum.
Alphadontinae
Alphadontinae (binomen a Marshall et al anno 1990 inventum) est subfamilia mammalium marsupialium.
Gravissimum Educationis
Gravissimum Educationis  est declaratio de educatione christiana cui Concilium Vaticanum Secundum assensus est et die 28 Octobris  1965 promulgata.
Scaligeri
Scaligeri, sive de Scalis (Italice Della Scala sive aeque ac Latine), fuerunt nobilis familia Italica, quae Veronam saeculo quarto-decimo dominabatur.
Sancta Crux Nivariae
Sancta Crux Nivariae olim Crux sancti Iacobi Nivariae (Hispanice: Santa Cruz de Tenerife) est urbs Hispaniae, in insula Nivaria sita, et sunt urbi 220 .902 incolarum. Urbs est caput insulae, provinciae et cum Palmis, communitatis Autonomae.
Nomen officiale urbis est Muy Leal, Noble, Invicta y Muy Benéfica Ciudad, Puerto y Plaza de Santa Cruz de Santiago de Tenerife, quod Latine est "Fidelissima, Nobilissima, Invicta et Beneficentissima Urbs, Portus et Oppidum Sanctae Crucis Sancti Iacobi Nivariae". Hoc nomen memorat nomen conditionis urbis, 3 Maii anni 1494.
Ioannes Franciscus Deniau
Ioannes Franciscus Deniau (natus Lutetiae die 31 Octobris 1928; ibidem mortuus die 24 Ianuarii 2007) fuit politicorum peritus, legatus et scriptor Francicus. Deniau, Academiae Francicae sodalis, in eam anno 1992 cooptatus est.
Alphadon
Alphadon (binomen a Simpson anno 1927 inventum) est genus mammalium marsupialium exstinctum.
Mauritius Rheims
Mauritius Rheims (natus  Versaliis die 4 Ianuarii 1910; mortuus die 6 Martii 2003) fuit artium historicus et scriptor   Francicus. Rheims, Academiae Francicae sodalis, in eam anno 1976 cooptatus est.
Insula Canaria
Insula Canaria (Hispanice: Gran Canaria) est insula Oceani, pars insularum Canariarum. Adsunt Canariae 815 379 incolarum. Haec insula nomen dedit omnio archipelago. Caput est Palmae Canariae
Albertatherium
Albertatherium (binomen a Fox anno 1971 inventum) est genus mammalium marsupialium exstinctum.
Mons Nivarius
Mons Nivarius (Hispanice: Pico del Teide) est mons ignifer Hispaniae, in Canariis insulis. Insula Nivaria ob eruptiones horum montium creata est. Summum montis est 3 718 metra supra mare.
Mons Nivarius surrexit ex montibus igniferibus tribus, qui ob eruptiones se iunctarunt.
Iacobus de Bourbon Busset
Iacobus de Bourbon Busset (nobili loco natus Lutetiae die 27 Aprilis 1912; ibidem mortuus die 7 Maii 2001) fuit scriptor et legatus   Francicus. Bourbon Busset, Academiae Francicae sodalis, in eam anno 1981 cooptatus est.
Proelium pro Vesnote
Proelium pro Vesnote (Anglice: The Battle for Wesnoth) est ludus computatralis liber, qui a plurimis auxiliatoribus in Interreti primo anno 2005 creatus est et cuius etiam subigetur. Communis ludus sub licentia GPL est.
Horti Borgesii
Horti Borgesii (vulgo saepe Villa Borghese nuncupati quia villae Borgesiae Pincianae circumiacent) sunt horti in Monte Pincio Romae siti.
Ioannes Bernard
Ioannes Bernard (natus Lutetiae die 26 Maii 1907; ibidem mortuus die 17 Aprilis 2006) fuit medicus  Francicus accurate morborum sanguinis et cancri peritus. Bernard, Academiae Francicae sodalis, in eam anno 1975 cooptatus est. Bernard etiam fuit socius Academiae scientiarum Lutetiae.
Humbertus Veronesi
Humbertus Veronesi (Mediolani die 28 Novembris 1925 natus - 8 Novembris 2016) est medicus accurate illustris oncologus et rerum politicarum peritus Italicus.
Arbela
Arbela (-orum, n.) (Arabice أربيل Arbīl, Curdice هه‌ولێر Hawler) est urbs Iracae. Ibi homines circiter 852 500 anno 2015 habitabant. Arbela est caput provinciae Arbelae et regionis Carduchicae Iracensis.
Registrum inquisitionis Iacobi Fournier
Registrum inquisitionis Iacobi Fournier est documentum inquisitionis in haereticos dioeceseos Appamiarum (et praecipue in Catharos oppidi Montis Alionis) annos 1318-1325 iussu Iacobi Fournier, eo tempore Appamiarum episcopi, postea papae Benedicti XII. Liber hodie servatur in Bibliotheca Apostolica Vaticana sub syllabo Vaticanus Latinus 4030.
Arbela
Ibi anno 331 a.C.n. Alexander Magnus Persas profligavit.
Registrum inquisitionis Iacobi Fournier
Registrum editum est a Ioanne Duvernoy anno 1965; paulo postea textu usus est Emmanuel Le Roy Ladurie in opere suo late cognito Montaillou, anno 1975 divulgato.
Gomburza
Gomburza vel Gom-Bur-Za est compendium reverendorum patrum Mariani Gomez, Iosephi Apollonii Burgos, et Hyacinti Zamorae, trium sacerdotum Philippinorum qui, de rebus novis (Insurrectione Cavitensi) accusati, a magistratibus colonialibus Hispaniensibus interfecti sunt die 17 Februarii 1872.
Arbela
Arbela ab UNESCO in enumeratione patrimonii culturae mundi mense Iunio 2014 recepta sunt.
Gomburza
Mortes eorum vehementer movit multos Philippinos, praesertim Iosephum Recidivum, postea heroa genticum qui ipse passurus sit iustitia falsa ut cunducat suum carnificatum sclopeto.
Tres patres implicatos rebellionis Cavite quod valde calumniati sunt rebellionem seditiosam formavisse, et propter eos palam duro incusaverunt auctoritates, ut multos fere libenter credidissent eos radicales esse.